Christen-Demokratisch Appel
Store norske leksikon,Historie,Verdens historie og samtidshistorie,Europa,Nederlands historie,Nederlands samtidshistorie
Christen-Demokratisch Appel (CDA) er et politisk parti i Nederland. Partiet har en kristeligdemokratisk-konservativ profil, og har vært det ledende partiet på borgerlig side i Nederland.
CDA ble opprettet i 1980 ved sammenslåing av de tre tidligere partiene Anti-Revolutionaire Partij, Christelijk-Historische Unie og Katholieke Volkspartij. Partileder i perioden 1980–1994 var Ruud Lubbers. Da han trakk seg tilbake, førte det til at kristeligdemokratene ble satt utenfor regjeringen for første gang siden innføringen av allmenn stemmerett i 1917.Partiet hadde igjen regjeringsmakten fra 2002 til 2012 med Jan Peter Balkenende som statsminister fram til 2010. Ved valget i 2003 fikk CDA 28,6 prosent av stemmene og ble Nederlands største parti, men partiet gikk kraftig tilbake ved valgene i 2010 (13,6 prosent) og 2012 (8,5 prosent).Ved valget i 2017 gikk CDA litt fram igjen (12,4 prosent), og ble koalisjonsmedlem i Mark Ruttes regjering. Les mer i Store norske leksikon kristendemokratiske partier Nederlands politiske system Nederlands samtidshistorie